На апошняй сесіі раённага Савета дэпутатаў народныя выбраннікі аналізавалі работу КУПБА “Прэстыж” і камбіната кааператыўнай прамысловасці раённага спажывецкага таварыства. Як сведчаць эканамічныя паказчыкі, названыя прадпрыемствы значных дывідэндаў ад сваёй работы не маюць. Больш таго, многія віды паслуг нават пры дзяржаўнай падтрымцы прыносяць страты. Чаму? Высветліць сітуацыю, выступіўшы ў ролі звычайных кліентаў бытавікоў, напярэдадні сесіі паспрабавала група дэпутатаў райсавета. Разам з В.Дзергачовым, У.Кадышам, Г.Сіпаравай у сенненскім камбінаце бытавога абслугоўвання і КУПБА “Прэстыж” пабывалі М.Беразнева, супрацоўніца раённага цэнтра гігіены і эпідэміялогіі, і аўтар гэтых радкоў.